Document ID: 32010D0375

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 18ης Ιουνίου 2010 σχετικά με την κατανομή ποσοτήτων ελεγχόμενων ουσιών πλην των υδροχλωροφθορανθράκων, που επιτρέπονται για βασικές ή κρίσιμης σημασίας εργαστηριακές και αναλυτικές χρήσεις στην Ένωση, το 2010, βάσει του κανονισμού (ΕΚ) αριθ. 1005/2009 του Ευρωπαϊκού Κοινοβουλίου και του Συμβουλίου για τις ουσίες που καταστρέφουν τη στιβάδα του όζοντος [κοινοποιηθείσα υπό τον αριθμό Ε(2010) 3850] (Τα κείμενα στην ισπανική, γερμανική, εσθονική, αγγλική, γαλλική, ιταλική και ολλανδική γλώσσα είναι τα μόνα αυθεντικά) (2010/375/ΕΕ) Η ΕΥΡΩΠΑΪΚΗ ΕΠΙΤΡΟΠΗ Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1005/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για τις ουσίες που καταστρέφουν τη στιβάδα του όζοντος (1), και ιδίως το άρθρο 10 παράγραφος 2, Εκτιμώντας τα ακόλουθα: (1) Στην Ένωση έχει ήδη αρχίσει η σταδιακή εγκατάλειψη της παραγωγής και κατανάλωσης, για τις περισσότερες χρήσεις, χλωροφθορανθράκων, άλλων, πλήρως αλογονωμένων χλωροφθορανθράκων, halons, τετραχλωράνθρακα, 1,1,1-τριχλωροαιθανίου, υδροβρωμοφθορανθράκων και βρωμοχλωρομεθανίου. Η Επιτροπή οφείλει να καθορίζει σε ετήσια βάση τις βασικές εργαστηριακές και αναλυτικές χρήσεις για τις εν λόγω ελεγχόμενες ουσίες, τις ποσότητες που επιτρέπεται να χρησιμοποιηθούν, καθώς και τις εταιρείες που επιτρέπεται να τις χρησιμοποιήσουν. (2) Η απόφαση XIX/18 των μερών του πρωτοκόλλου του Μόντρεαλ επιτρέπει την παραγωγή και κατανάλωση που είναι αναγκαίες για την κάλυψη των βασικών εργαστηριακών και αναλυτικών χρήσεων των ελεγχόμενων ουσιών των παραρτημάτων A, B και Γ (ουσίες των ομάδων II και III) του πρωτοκόλλου του Μόντρεαλ, όπως αυτές απαριθμούνται στο παράρτημα IV της έκθεσης της έβδομης συνόδου των μερών, υπό τους όρους που καθορίζονται στο παράρτημα ΙΙ της έκθεσης της έκτης συνόδου των μερών, καθώς και στις αποφάσεις VI/9, VII/11, XI/15 XV/5, XVI/16 και XXI/16 των μερών του πρωτοκόλλου του Μόντρεαλ. (3) Η απόφαση XVII/10 των μερών του πρωτοκόλλου του Μόντρεαλ επιτρέπει την παραγωγή και κατανάλωση του εγγεγραμμένου στο παράρτημα Ε του πρωτοκόλλου του Μόντρεαλ μεθυλοβρωμιδίου το οποίο είναι αναγκαίο για την κάλυψη των εργαστηριακών και αναλυτικών χρήσεων κρίσιμης σημασίας του μεθυλοβρωμιδίου. (4) Σύμφωνα με το πρωτόκολλο του Μόντρεαλ, η συνολική εξαίρεση για εργαστηριακή και αναλυτική χρήση υπόκειται σε τακτική επανεξέταση και τελευταία παρατάθηκε, με την απόφαση ΧΧΙ/6, μέχρι τις 31 Δεκεμβρίου 2014. (5) Στην απόφαση VI/25 ορίζεται ότι κάποια χρήση μπορεί να θεωρηθεί ως βασική εάν δεν υπάρχουν εναλλακτικές λύσεις ή υποκατάστατα εφικτά από τεχνικής και οικονομικής πλευράς και αποδεκτά υπό το πρίσμα του περιβάλλοντος και της υγείας. Πρέπει να καταρτιστεί παράρτημα το οποίο να απαριθμεί τις χρήσεις για τις οποίες τα μέρη του πρωτοκόλλου του Μόντρεαλ θεωρούν ότι υπάρχουν εναλλακτικές επιλογές. Το εν λόγω παράρτημα πρέπει επίσης να περιλαμβάνει τον θετικό πίνακα των επιτρεπόμενων βασικών χρήσεων του μεθυλοβρωμιδίου, στον οποίο έχουν καταλήξει τα μέρη στην απόφαση XVIII/15. (6) Η Επιτροπή δημοσίευσε ανακοίνωση για τις επιχειρήσεις οι οποίες προτίθενται να προβούν το 2010 σε εισαγωγές ή εξαγωγές, προς και από την Ευρωπαϊκή Ένωση, ουσιών που καταστρέφουν τη στιβάδα του όζοντος, καθώς και για τις επιχειρήσεις οι οποίες προτίθενται να ζητήσουν για το 2010 ποσόστωση για τις ουσίες που προορίζονται για εργαστηριακές και αναλυτικές χρήσεις (2) και έγινε αποδέκτης δηλώσεων σκοπούμενων βασικών εργαστηριακών και αναλυτικών χρήσεων ελεγχόμενων ουσιών για το 2009. (7) Τα μέτρα που προβλέπονται στην παρούσα απόφαση είναι σύμφωνα με τη γνώμη της διαχειριστικής επιτροπής που έχει συσταθεί δυνάμει του άρθρου 25 παράγραφος 1 του κανονισμού (ΕΚ) αριθ. 1005/2009, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η παραγωγή και εισαγωγή ελεγχόμενων ουσιών πλην των υδροχλωροφθορανθράκων είναι δυνατόν να επιτραπεί για κάθε βασική εργαστηριακή και αναλυτική χρήση που ορίζεται στο παράρτημα Ι. Άρθρο 2 Η ποσότητα ελεγχόμενων ουσιών, πλην των υδροχλωροφθορανθράκων, που καλύπτονται από τον κανονισμό (ΕΚ) αριθ. 1005/2009, η οποία επιτρέπεται να παραχθεί ή εισαχθεί για βασικές εργαστηριακές και αναλυτικές χρήσεις στην Ένωση το 2010, ανέρχεται σε 63 843,371 χιλιόγραμμα ODP. Άρθρο 3 Οι ποσοστώσεις ελεγχόμενων ουσιών, πλην των υδροχλωροφθορανθράκων, για το έτος 2010, για βασικές εργαστηριακές και αναλυτικές χρήσεις, κατανέμονται στις επιχειρήσεις που αναφέρονται στο παράρτημα ΙΙ. Οι μέγιστες ποσότητες που μπορούν να παραχθούν ή να εισαχθούν το 2010 για εργαστηριακές και αναλυτικές χρήσεις και κατανέμονται στις εν λόγω επιχειρήσεις καθορίζονται στο παράρτημα ΙΙΙ. Άρθρο 4 Η παρούσα απόφαση εφαρμόζεται από την 1η Ιανουαρίου 2010 έως την 31η Δεκεμβρίου 2010. Άρθρο 5 Η παρούσα απόφαση απευθύνεται στις ακόλουθες επιχειρήσεις: Acros Organics bvba Janssen Pharmaceuticalaan 3a 2440 Geel BELGIUM Estonian Environmental Research Centre Marja 4D 10617 Tallinn ESTONIA Honeywell Specialty Chemicals GmbH Wunstorfer Strasse 40 Postfach 100262 30918 Seelze GERMANY LGC Standards GmbH Mercatorstr. 51 46485 Wesel GERMANY Ministry of Defence Defence Fuel Lubricants and Chemicals P.O. Box 10 000 1780 CA Den Helder NETHERLANDS Sicor Spa Via Terazzano 77 20017 Rho (MI) ITALY Sigma Aldrich Company Ltd The Old Brickyard, New Road Gillingham SP8 4XT UNITED KINGDOM Sigma Aldrich Logistik GmbH Riedstrasse 2 89555 Steinheim GERMANY VWR International S.A.S. 201 rue Carnot 94126 Fontenay-sous-bois FRANCE Airbus S.A.S. Route de Bayonne 316 31300 Toulouse FRANCE Harp International Ltd Gellihirion Industrial Estate, Rhondda, Cynon Taff, Pontypridd CF37 5SX UNITED KINGDOM Ineos Fluor Ltd PO Box 13, The Heath Runcorn Cheshire WA7 4QF UNITED KINGDOM Merck KGaA Frankfurter Strasse 250 64271 Darmstadt GERMANY Panreac Quimica SA Pol. Ind. Pla de la Bruguera, C/Garraf 2 08211 Castellar del Vallès-Barcelona SPAIN Sigma Aldrich Chimie SARL 80, rue de Luzais L’isle d’abeau Chesnes 38297 St Quentin Fallavier FRANCE Sigma Aldrich Laborchemikalien GmbH Wunstorfer Strasse 40 Postfach 100262 30918 Seelze GERMANY Tazzetti Fluids S.r.l. Corso Europa n. 600/a Volpiano (TO) ITALY Βρυξέλλες, 18 Ιουνίου 2010.

Classification Labels:
1164
249

Label Descriptions:
{"1164": "Χημική βιομηχανία", "249": "ΒΙΟΜΗΧΑΝΙΑ"}

EuroVoc IDs (Original): 434743
2524
2470
1362
2090
2478

EuroVoc IDs (Expanded): 434743
2524
2470
1362
2090
2478

Dataset Source: meu

Split: dev